Nlæsten 6.500 gæster på bare en måned

Siden åbningen af den store jubilæumsudstilling SALON den 2. februar har næsten 6.500 besøgende set udstillingen, hvilket er 3 gange så mange som besøgte museet i samme periode sidste år, og publikum er meget begejstret. Udstillingen markerer Skagens Museums 100 års jubilæum, og der vises 582 malerier, hvilket er den største skagensmalerudstilling nogensinde. - Folk strømmer ind på museet, anmeldelserne har været gode, og alle er meget begejstrede - både for den salonstemning, der er blevet skabt, men også for at se de mange malerier fra museets samling. Det betyder utroligt meget for os, siger museumsdirektør Lisette Vind Ebbesen. Udstillingen kan ses indtil den 30. december 2008.